Proiect

**GUVERNUL REPUBLICII MOLDOVA**

**HOTĂRÎRE** nr.\_\_\_

din \_\_\_\_\_\_\_\_\_\_\_\_\_\_\_\_\_\_\_\_\_ 2020

**cu privire la procedura de raportare a informației privind amenzile contravenționale aplicate**

În scopul asigurării evidenței analitice conforme a calculării și achitării amenzilor contravenționale, urmărirea plenitudinii încasării și raportării acestora, în conformitate cu Legea cu privire la schimbul de date şi interoperabiltate nr.142/2018 (Monitorul Oficial al Republicii Moldova, 2018, nr. 295-308, art. 452) și Legii cu privire la Guvern nr.136/2017 (Monitorul Oficial al Republicii, 2017, nr. 252, art. 412), Guvernul,

**HOTĂRĂȘTE:**

1. Se aprobă Instrucțiunea cu privire la prezentarea informației privind amenzile contravenționale aplicate, conform anexei.
2. Se obligă instituțiile din subordinea Guvernului, care au statut de agent constatator conform Codului contravențional al Republicii Moldova nr.218/2008, să raporteze informația cu privire la amenzile contravenționale aplicate, în conformitate cu Instrucțiunea cu privire la prezentarea informației privind amenzile contravenționale aplicate.
3. Asigurarea apectelor tehnice în procesul de prezentare și utilizare a datelor/informației cu privire la amenzile contravenționale aplicate se pune în sarcina Ministerului Finanțelor (Serviciul Fiscal de Stat) și Agenției de Guvernare Electronică.
4. Realizarea prevederilor prezentei Hotărîri se va efectua din contul și în limita mijloacelor financiare alocate din bugetul de stat și altor mijloace, conform legii.
5. Prezenta Hotărîre intră în vigoare la data publicării în Monitorul Oficial al Republicii Moldova.

**Prim-ministru Ion CHICU**

|  |  |
| --- | --- |
| **Contrasemnează:** |  |
|  |  |
| **Viceprim-ministru,**  **Ministru al Finanțelor** | **Serghei PUȘCUȚA** |
|  |  |

*Anexă la Hotărîrea Guvernului*

*nr. din*

**Instrucțiunea cu privire la prezentarea informației privind amenzile contravenționale aplicate**

1. **Dispoziții generale**

**1.**Instrucțiunea cu privire la prezentarea informației privind amenzile contravenționale aplicate (în continuare – Instrucțiune) reglementează modalitatea de prezentare de către instituțiile din subordinea Guvernului care au statut de agent constatator conform Codului contravențional al Republicii Moldova (în continuare – autorități raportoare) a informației privind amenzile contravenționale aplicate.

**2.** Instrucțiunea are drept scop reglementarea procedurii de prezentare a informației cu privire la amenzile contravenționale aplicate și utilizarea datelor respective de către Serviciul Fiscal de Stat, în vederea asigurării evidenței analitice conforme a calculării și achitării amenzilor contravenționale, urmăririi plenitudinii încasării și raportării acestora.

**3.** În sensul prezentei Instrucțiuni, noţiunile utilizate semnifică:

**platforma MCloud** – are înțelesul noțiunii definite de Hotărârea Guvernului nr.128/2014 privind platforma tehnologică guvernamentală comună (MCloud)”;

**platforma MConnect** – are înțelesul noțiunii definite de Hotărârea Guvernului nr.211/2019 privind platforma de interoperabilitate (MConnect);

**serviciul Mpass** – are înțelesul noțiunii definite de Hotărârea Guvernului nr.1090/2013 privind serviciul electronic guvernamental de autentificare și control al accesului (MPass);

**serviciul Msign** – are înțelesul noțiunii definite în Hotărârea Guvernului nr.405/2014 privind serviciul electronic guvernamental integrat de semnătură electronică (MSign);

**serviciul MPay** – are înțelesul noțiunii definite în Hotărârea Guvernului nr.280/2013 cu privire la unele acțiuni de implementare a Serviciului Guvernamental de Plăți Electronice (MPay);

**serviciul Mlog** – are înțelesul noțiunii definite în Hotărârea Guvernului nr.708/2014 privind serviciul electronic guvernamental de jurnalizare (MLog).

1. **Modul de prezentare a informației cu privire la amenzile contravenționale aplicate**

**4.** Autoritățile raportoare prezintă prin platforma de interoperabilitate MConnect, următoarea informație:

* 1. Numărul de identificare al persoanei în a cărei privință a fost întocmit procesul-verbal cu privire la contravenție;
  2. Denumirea/Numele/Prenumele persoanei în a cărei privință a fost întocmit procesul-verbal cu privire la contravenție;
  3. Numărul și seria procesului-verbal cu privire la contravenție;
  4. Data întocmirii a procesului-verbal cu privire la contravenție;
  5. Data aducerii la cunoștință a procesului-verbal contravenientului;
  6. Suma totală a amenzii aplicate conform procesului-verbal cu privire la contravenție;
  7. Articolul, alineatul, punctul, litera care prevede contravenția constatată și sancțiunea;
  8. Clasificația economică;
  9. Codul localității (CUATM) al autorității agentului constatator;
  10. IBAN-ul pentru achitarea amenzii contravenționale;
  11. Nume și prenume agentului constatator;
  12. Numărul de identificare al autorității din care face parte agentul constatator;
  13. Denumirea autorității/instituția din care face parte agentul constatator;
  14. Informație cu privire la remiterea în instanța de judecată și, ulterior, rezultatul examinării;
  15. Informație cu privire la achitarea amenzii în termen de 3 zile, cu indicarea sumei achitate;
  16. Numărul documentului de plată;
  17. Suma documentului de plată;
  18. Data achitării;
  19. Informație cu privire la remiterea procesului-verbal cu privire la contravenție executorului judecătoresc;
  20. Numărul de identificare al executorului judecătoresc;
  21. Data remiterii procesului-verbal cu privire la contravenție executorului judecătoresc.

**5.** Informația este prezentată în aceeași zi sau în următoarea zi lucrătoare celei în care a fost aplicată amenda contravențională.

**6.** În cazul modificării unor date aferent cauzei contravenționale, autoritatea raportoare este obligată să prezinte informațiile modificate, în aceeași zi sau în următoarea zi lucrătoare.

**7.** În scopul raportării informației prevăzute la pct.4, va fi încheiat între autoritatea raportoare și Agenția de Guvernare Electronică un Acord, inclusiv o anexă tehnică cu descrierea datelor și modului de interpelare a acestora, iar datele vor fi furnizate prin web-serviciu către MConnect.

1. **Utilizarea datelor aferent amenzilor contravenționale aplicate**

**8.** Datele aferent amenzilor contravenționale aplicate vor fi utilizate de către Serviciul Fiscal de Stat prin web-serviciu, ca urmare a încheierii anexei tehnice cu Agenția de Guvernare Electronică.